એ અમારા સત્સંગની બહાર થશે.’ બધા એકદમ અટકી ગયા પરંતુ દાંત કચકચાવતા અને ધ્રૂજતે હાથે તલવારો મ્યાન કરતા કરતા સુરાખાચર અને અન્ય ક્ષત્રિયો, વેરાગીઓને જોઈને ગર્વથી મૂછે તાવ દેવા લાગ્યા. શ્રીજી મહારાજે ફરીથી બૂમ પાડી : ‘મૂછેતાવ દે તે વિમુખ, એ અમારો નહિ.’ ક્રોધમાં લાલચોળ આંખોવાળા કાઠીઓ ચૂપ થઈ શ્રીજીની પાછળ પાછળ ચાલવા લાગ્યા. ચારેકોરથી ધૂળ-ગાળો-કાદવ-ઈંટોનામાર ચાલુ રહ્યા અને શ્રીહરિએ મુક્ત મુનિને કિર્તન પદ ચાલુ રાખવા કહી આગળ ને આગળ ચાલવા માંડ્યા.પરંતુ ચારેકોરથી ધૂળ-કાદવ વરસતાં રહ્યાં.